

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.martā **Nr.128**

(prot. Nr.9, 16.§)

**Par grozījumiem Daugavpils pilsētas domes 2018.gada 13.decembra lēmumā Nr.666 „Par atbalstu projektam „Infrastruktūras pielāgošana deinstitucionalizācijas plāna īstenošanai””**

Pamatojoties uz likuma „Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Daugavpils attīstības programmas “Mana pils – Daugavpils” 2014.-2020.gadam Investīciju un Rīcības plānu, Ministru kabineta 2016. gada 20.decembra noteikumiem Nr. 871 “Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai integrācijai sabiedrībā” 9.3.1.1. pasākuma „Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi”, Labklājības ministrijas Sociālo pakalpojumu attīstības padomes 2020.gada 24.februāra lēmumu Nr.25 “Par Latgales plānošana reģiona deinstitucionalizācijas plāna 2017.-2020.gadam grozījumu Nr.5 apstiprināšanu”, Daugavpils pilsētas domes Attīstības komitejas 2020.gada 5.marta atzinumu, Daugavpils pilsētas domes Sociālo jautājumu komitejas 2020.gada 5.marta atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Veikt šādus grozījumus Daugavpils pilsētas domes 2018.gada 13.decembra lēmuma Nr.666 pielikumā „Projekta „Infrastruktūras pielāgošana deinstitucionalizācijas plāna īstenošanai” apraksts”:

1. svītrot 2.2.punktu;
2. aizstāt 4.2.punktā vārdus “daudzdzīvokļu mājas dzīvokļu pielāgošana” ar vārdiem “dzīvojamās mājas pielāgošana”;
3. Sasniedzamajos rezultātos svītrot vārdus “10 jaunieši pāries no valsts ilgstošas sociālās aprūpes institūcijas uz dzīvi pašvaldībā, saņemot ģimeniski videi pietuvinātu „Jauniešu mājas” pakalpojumu”;
4. Projekta īstenošanas vietās adreses “Viršu iela 46-84, Viršu iela 46-90, Viršu iela 48-98”, adreses “Poligona iela 58-46, Poligona iela 58-49, Poligona iela 58-55, Poligona iela 48-78” aizstāt ar adresi “18. Novembra iela 354V”.

|  |  |
| --- | --- |
| Pielikumā: | Projekta „Infrastruktūras pielāgošana deinstitucionalizācijas plāna īstenošanai” apraksts jaunā redakcijā. |

Domes priekšsēdētājs *(personiskais paraksts)*  A. Elksniņš